EPG วิ่งเกือบ 5% โบรกฯ อัพเป้าใหม่ 5.50 บ. พร้อมปรับกำไรปี 64 ขึ้น
EPG วิ่งเกือบ 5% โบรกฯ อัพเป้าใหม่ 5.50 บ. พร้อมปรับกำไรปี 64 ขึ้น ล่าสุดอยู่ที่ 4.58 บาท บวก 0.20 บาท หรือ 4.57% มูลค่าซื้อขาย 41.83 ล้านบาท
EPG วิ่งเกือบ 5% โบรกฯ อัพเป้าใหม่ 5.50 บ. พร้อมปรับกำไรปี 64 ขึ้น ล่าสุดอยู่ที่ 4.58 บาท บวก 0.20 บาท หรือ 4.57% มูลค่าซื้อขาย 41.83 ล้านบาท
21 ต.ค. 2563

ผู้สื่อข่าวรายงานว่า ราคาหุ้น บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ล่าสุด ณ เวลา 14.53 น. อยู่ที่ 4.58 บาท บวก 0.20 บาท หรือ 4.57% สูงสุดที่ 4.66 บาท ต่ำสุดที่ 4.44 บาท ด้วยมูลค่าซื้อขาย 41.83 ล้านบาท

ทั้งนี้ บล.เคทีบี (ประเทศไทย) ระบุในบทวิเคราะห์ ปรับคำแนะนำขึ้นเป็น “ซื้อ” จากเดิม “ถือ” และปรับราคาเป้าหมายขึ้นเป็น 5.50 บาท จากเดิมที่ 5 บาท เนื่องจากมีการปรับกำไรสุทธิปี 2564 ขึ้น สำหรับกำไรสุทธิไตรมาส 2/64 (ก.ค.-ก.ย.2563) ประเมินว่าจะกลับมาฟื้นตัวโดดเด่นเป็น 210 ล้านบาท (ลดลง 36% เมื่อเทียบจากปีก่อน แต่เพิ่มขึ้น 178% เมื่อเทียบจากไตรมาสก่อน) ดีกว่าที่บล.เคทีบี (ประเทศไทย) เคยคาดว่าจะมีกำไรที่ 150-170 ล้านบาท
โดยปัจจัยหลักเป็นผลจากธุรกิจ Aeroklas (ชิ้นส่วนรถยนต์) ที่จะกลับมาฟื้นตัวได้ดีมาก จาก 1) ยอดผลิตรถยนต์ในประเทศช่วงเดือน ก.ค.-ก.ย.2563 ที่เติบโตสูง 134% เมื่อเทียบจากไตรมาสก่อน และ 2) ยอดขาย TJM ที่ออสเตรเลียเริ่มดีขึ้น และ TJM ยังได้รับเงินช่วยเหลือจากรัฐบาลออสเตรเลียราว 1.5 ล้านเหรียญออสเตรเลีย จากผลกระทบ COVID-19 ด้วย
ทั้งนี้ปรับกำไรสุทธิปี 2564 ขึ้นจากเดิม 10% เป็น 768 ล้านบาท จากแนวโน้มธุรกิจ Aeroklas ที่ดีกว่าคาด ทั้งจากยอดผลิตรถยนต์ในประเทศที่กลับมาฟื้นตัวเร็ว และ TJM ได้รับเงินช่วยเหลือจากรัฐบาลออสเตรเลีย ทำให้ TJM มีผลขาดทุนไม่มาก รวมถึงธุรกิจ EPP (บรรจุภัณฑ์) จะดีขึ้นต่อเนื่องตามการบริโภคที่ฟื้นตัว โดยเฉพาะบรรจุภัณฑ์อาหารที่ยังคงเติบโตได้ดีจากความนิยม food delivery
ขณะที่ราคาหุ้นปรับตัวลงและ underperform SET -2% ในช่วง 3 เดือนที่ผ่านมา จากกำไรสุทธิไตรมาส 1/64 ที่ปรับตัวลดลงมาก ซึ่งเราคาดว่าจะเป็นจุดต่ำสุด และเราปรับคำแนะนำขึ้นเป็น ซื้อ จากธุรกิจ Aeroklas ที่ฟื้นตัวได้เร็ว ทำให้แนวโน้มกำไร ไตรมาส 2/64 จะดีกว่าที่เคยคาด และแนวโน้มกำไรจะดีขึ้นต่อเนื่องในงวดครึ่งปีหลังปี 2564 จากทั้ง 3 ธุรกิจหลักที่ทยอยฟื้นตัว โดยเฉพาะ Aeroklas ที่จะดีขึ้นมากจากฐานที่ต่ำ